 VII КОНКУРС ЗА СПЕЦИАЛИСТИ,
работещи в извънкласни и извънучилищни дейности
Под патронажа на Министъра на образованието и науката
I. ОБЩИ ПОЛОЖЕНИЯ 
1. Конкурсът се обявява за специалисти, работещи в извънкласни и извънучилищни дейности в сферата на изкуствата и в направление „Изкуства” в детските градини. 

2. Организатори:  Международна фестивална програма “Приятели на България”;
                          Министерство на образованието и науката;
                          Национален дворец на децата.
3. Цел – стимулиране и популяризиране на добри практики и съвременни форми на извънкласна и извънучилищна дейности с ученици и с деца в детските градини в направление „Изкуства”.

4. Конкурсът предвижда участие в две независими една от друга части – писмена и практическа. Допуска се участие само в една или и в двете. 
 5. Оценяването се извършва от комисия, включваща представители на организаторите и специалисти по жанрове. Решенията на комисията са окончателни. 

6. Награди:
 7 500 лв, осигурени от  Фестивална програма “Приятели на България”, разпределени в двете части и за всяка категория,както следва: първа награда – грамота и парична премия от 800 лв., втора награда - грамота и парична премия от 500 лв; трета награда - грамота и парична премия от 200 лв.
 специални награди (дипломи, грамоти, предметни) от съорганизаторите на конкурса.
 комисията има право да не връчи някои от наградите, както и да поощри участници с грамота и парична премия от 100 лв.
 наградите се връчват само на официална церемония през м.юни 2014 г в курортен комплекс „Албена”  - лично или на нотариално упълномощено лице

7. Представените материали се съхраняват една календарна година и могат да бъдат публикувани по преценка на МФП „Приятели на България“.
II. УСЛОВИЯ ЗА УЧАСТИЕ 
1. Писмената част съдържа описание на практическата работата, на методите на организация на работния процес за постигане на висок образователен и възпитателен ефект, на формите на взаимодействие с родителите и структурите на гражданското общество. Могат да се приложат копия на документи, отразяващи постигнати успехи в национални и международни инициативи за периода 2012-2013 г., CD, DVD.
1.1. Кандидатите изпращат в офиса на МФП “Приятели на България”  до 21.03.2014 г. в общ пакет следните материали:
 Заявка за участие (образец № 1);
 Писмена разработка в свободна форма (до 7 страници, формат А4) 
 Професионална автобиография.

1.2. Резултатите се обявяват на сайта на МФП „Приятели на България” до 21.04.2014 г.

2. Практическата част включва участие на ръководителя и творческата му формация в “Ден на таланта” (приложение № 1), който се провежда  20 до 23 юни 2014 г. в курортнен комплекс „ Албена” в следните категории: 
музика - диригенти на хорове и оркестри, ръководители на вокални групи и музикални школи;
танц - хореографи, ръководители на школи за класически балет, модерен танц, фолклорни състави, мажоретни състави;
театър - ръководители на театрални състави, школи и студия, клубове за художествено слово. Зачита се участието в Международен театрален фестивал „Приятели на България“.
изобразително изкуство - ръководители на школи по изобразително изкуство, учители по изобразително изкуство.
2.1. Кандидатите изпращат в офиса на МФП “Приятели на България”  до 01.05.2014 г. в общ пакет следните материали:
 Заявка за участие (образец № 2, № 3, № 4, № 5 - по категории);
 Професионална автобиография;
 Кратка писмена информация за дейността на състава – до 1 страница, формат А4;
 Списък на пристигащите – трите имена и дата на раждане.
2.2. Пребиваването в курортен комплекс „Албена” се заплаща от участниците (приложение № 2) 
Материалите се изпращат на адрес:  гр. София  1000, ул. “Узунджовска” №12, ет. 4
за Международна фестивална програма “Приятели на България”

За организационни въпроси и допълнителна информация:

02/ 980 89 12; 02/ 987 55 68; 0884 63 76 16, balcheva@festival-bg.com, festival_db@abv.bg, www.festival-bg.com 

работещи в извънкласни и извънучилищни дейности

ПРИЛОЖЕНИЕ № 1                                                                ПРОВЕЖДАНЕ  НА  „ДЕН НА ТАЛАНТА“ 

Време на провеждане: от 20 до 23 юни 2014 г.

Място на провеждане: курортен комплекс “Албена”, зала Театър „Албена”
Условия за представяне: 

Специалистите, работещи в извънкласни и извънучилищни дейности се представят с кратко устно изложение на дейността си и изпълнения / демонстрация на свои възпитаници, както следва:

· Категории „Музика“ /диригенти на хорове и оркестри, ръководители на вокални групи и музикални школи/ и „Танц“ /хореографи, ръководители на школи за класически балет, модерен танц, фолклорни състави, мажоретни състави/:
· За представяне с групи, състави – до 15 мин.; 
· За представяне с индивидуален изпълнител – до 10 мин. 
· Категория „Театър“ /ръководители на театрални състави, школи и студия, клубове за художествено слово/:

· За представяне със спектакли на детски и младежки театрални състави се зачита участието в Международен театрален фестивал „Приятели на България“;

· За представяне с индивидуални изпълнители – до 10 мин.;

· Категория „Изобразително изкуство“ /ръководители на школи по изобразително изкуство, учители по изобразително изкуство/ : 
· Двудневен пленер – създава се по 1 творба от всеки ученик в свободно избрана техника на тема: „Приятели в Албена“. Рисувателните листове с размери 35/50 см. се осигуряват от организаторите, материалите за рисуване – от участниците. Листовете се получават в деня на пристигане, а творбите се  представят по време на презантацията на преподавателя.

Допълнителна информация: Залата на Театър „Албена” е с капацитет 450 места, разположени в партер, амфитеатър и  балкони. Сцената е с размери 18 х 12 х 7 м., със специално танцово покритие, професионално осветление и озвучаване с 5 радио микрофона. От двете страни на сцената има по два ръкава и проход зад кулисите. Има гримьорни. Музикални носители – USB памет, MD и CD. 

ПРИЛОЖЕНИЕ № 2                                             НАСТАНЯВАНЕ И ЗАПЛАЩАНЕ НА ПРЕСТОЯ:

Участниците в конкурса - преподаватели, деца, придружаващи лица и родители се настаняват в Куроротен комплекс „Албена”. Цената за един участник е:

	хотел
	цена за участник до 16 год.
	цена за участник над 16 год.

	„Алтея“ , „Добруджа“
	145 лв.
	207 лв.

	„Компас“, „Панорама“
	167 лв.
	222 лв.

	„Магнолия“, „Орхидея“
	183 лв.
	240 лв.


и включва: 3 нощувки в хотела в стаи с 2 и 3 легла; хранене “All inclusive”(закуска,обяд,вечеря - блок маса с напитки;  скара, пица,закуски, плодове – от 11.00 до 16. 30 ч.; кафе, безалкохолни напитки, български алкохол, бира – от 10. 00 до 23. 00 ч.); курортна такса, туристическа  застраховка, ДДС, зали за конкурсните мероприятия и материали; ползване на охраняем басейн и плаж с безплатни чадъри и шезлонги.

При 20 участника, ръководителят (21 място) се обслужва безплатно. Цената не включва медицинска застраховка и разходи за път. 
Настаняването в хотела се извършва след 14.00 ч. в деня на пристигане, а освобождаването на стаите – до 12.00 ч. в деня на напускане на хотела. 

Допуска се престой за по-голям период, като цените и датите се уточняват предварително с организаторите.

Заплащане: Необходимата сума се заплаща само по банков път, по сметка: 
Юробанк И Еф Джи, IBAN: BG24 BPBI7940 10 55817301-BGN, BIC: BPBIBGSF
МФПДТ „Приятели на България”
50% от сумата се превежда до 01.05.2013 г., а окончателното плащане – до 07. 06. 2013 г.

За платената сума се издава фактура. За целта участниците изпращат по ел. поща на организаторите следната необходима информация :

- трите имена, адрес и ЕГН (за плащане, извършено от физическо лице)

- EИК,  BG номер по ДДС (при наличие на регистрация), МОЛ, адрес и имена на получателя на фактурата (за плащане, извършено от училище или друго юридическо лице)

www.festival-bg.com

